Saganacium

Saganacium (Neograece σαγανάκι) est ferculum Graecum quod inter gustationes adponi solet. 

Apud Graecos solet ex caseo ovino fieri, praesertim caserio vel cephalograbiera, qui frictus infertur. Casei alii aliis oppidis adhibentur, e.g. Arachobae phormaëlla, in Cypro challumium.

In Civitatibus Foederatis saganacium paene semper vino adusto maceratum, ad mensam illatum, magno cum clamore ("Opa!") incenditur. Flammis citro extinctis, saganacium cum pita editur. Haec versio saganacii Graeco Americano Sicagensi Christo Liacurae attribuitur.

Categoria:Ars coquinaria Graeca
Categoria:Fercula e caseo
Categoria:Ars coquinaria Cypria